ICICI વેન્ચર ફંડ્સ મેનેજમેન્ટ કંપની સામે NRI રોકાણકારોએ કેસ કર્યો છે. આ સંદર્ભમાં રોકાણકારોએ કંપની સામે સુપ્રીમ કોર્ટ ઓફ મોરેશિયસમાં કેસ નોંધ્યો છે. NRI રોકાણકારોનું કહેવું છે આ પબ્લિક ઇક્વિટી કંપનીએ તેનું રિયલ એસ્ટેટ ફંડ લોન્ચ કરતા સમયે તેમને ગેરમાર્ગે દોર્યા હતા. કંપનીએ રિયલ્ટી ફંડમાં 25 ટકા વળતરનું વચન આપ્યું હતું જેની સામે વાસ્તવમાં રોકાણ કરતા પણ ઓછું વળતર મળ્યું હતું. કુલ 69 રોકાણકારોએ 22 કરોડ ડોલરના ડાયનેમિક ઇન્ડિયા ફંડ 3માં 2005 થી અત્યાર સુધીમાં 3.47 કરોડ ડોલર રોક્યા હતા જેમાંથી મોટા ભાગના યુનાઇટેડ આરબ અમિરાત અને જીસીસી દેશોના રોકાણકારો છે.